**210414**

**Құдай сіздің азап шегуіңізді түсінеді ме?**

**Екіншісі**

***«Шынында Құдайдың Қызметшісі біздің қасіретімізді Өзіне алды, біздің ауруларымызды өз мойнымен көтерді. Оның ұрылып, азап шегуін Құдай бұйырған жаза деп ойладық! Алайда Құдайдың Қызметшісі біздің күнәларымыз үшін түйреліп, біздің әділетсіз істеріміз үшін құртылды. Оның тартқан жазасы бізге амандық пен тыныштық әкелді. Оның жараларының арқасында біз (рухани дертімізден) сауықтық.»***

***(Ишая 53:4-5)***

Пауыл філіппіліктерге хат жазғанда, оның тілектерінің бірі - Мәсіхтің азаптарына ортақтасқан адамдар қауымын білу болды. Шынымды айтсам, бұл туралы мен өзім аз білемін. Бірақ бұл туралы көп білетін ерлер мен әйелдерді кездестірдім.

Мысалы: бір қытайлық ерлі-зайыптылар Иса Мәсіх үшін 20 жылын Қытай түрмесінде өткізді. Ван Мин Дао мен оның әйелі Пауылдың айтқанын бастан өткерді. Бірақ мені ешкім ешқашан Иса Мәсіх үшін ұрып-соққан емес, тастар мен жұдырықтар соққысын сезген емеспін. Вангтар сияқты түрмеде болған емеспін. Әрине, адамдарға толы тротуарда бірнеше рет мені кейбір адамдар итеріп жіберген кездер болды, бірақ бұл менің Иса Мәсіхке деген сенімім үшін болған жоқ.

Сіз: «Мен Мәсіхтің азаптарына ортақтасқан адамдар туралы көп білмеймін» деп айтуыңыз мүмкін. Бәлкім, сіз Иса үшін Пауылдың жазғаны сияқты азап шеккен жоқ боларсыз. Мүмкін сіз басқаша азап шеккен шығарсыз. Маған келетін хаттарда, көптеген адамдар өздерінің сенімі үшін достарынан, басқа адамдардан жаман сөздер естігендері туралы жазады. Жоқ, мәселе сізде емес. Сіз оларға Иса Мәсіхтің бейнесін көрсетесіз, және сол себептен олар сізге жаман сөздер айтады.

Иса шәкірттеріне: «Маған еріп шәкіртім болғысы келген әркім өз еркі бойынша өмір сүруін қойсын, әрі айқышын арқалаған кісідей азапты өлімге күн сайын дайын болып Менің жолыммен жүрсін!», - деп айтқан еді. (Лұқа 9:23).

Осы әлемде қиын бір жағдайда болған кезде, Құдайдың құдіретті күшін, Оның сүйіспеншілігін ерекше сезе аламыз.